ນອກຈາກຕ້ອງໄດ້ລະວັງ ໄພນໍ້າຖ້ວມແລ້ວ ຊາວບາງກອກຍັງຕ້ອງໄດ້ ລະວັງແຂ້ອີກ (ເບິ່ງວີດີໂອ)
ອຸ​ທົກ​ກະໄພບໍ່ພຽງແຕ່ເຮັດໃຫ້ ຫລາຍ​ແສນຄົນຕ້ອງ​ອົບ​ພະຍົບ ​ຈາກ​ບ້ານຢູ່​ອາ​ໃສ ແຕ່​ຍັງເຮັດໃຫ້​ຊາວ​ເມືອງ​ບາງກອກ ຕ້ອງ​ໄດ້​ລະວັງ​​ແຂ້ອີກດ້ວຍ.
ອຸທົກກະໄພທີ່ໄດ້ສ້າງຄວາມຫາຍະນະໃຫ້ແກ່ໄທນັ້ນ ແມ່ນໄດ້ຖ້ວມຫລາຍກວ່ານຶ່ງສ່ວນສາມ ຂອງເນື້ອທີ່ທັງໝົດຂອງປະເທດໃນຫລາຍອາທິດຜ່ານມາ ເອົາຊີວິດຜູ້ຄົນໄປແລ້ວຫລາຍຮ້ອຍຄົນ ແລະອີກຫລາຍແສນຄົນ ຕ້ອງອົບພະຍົບອອກຈາກບ້ານແລະຄຸ້ມຢູ່ອາໃສທີ່ຖືກນໍ້າຖ້ວມນັ້ນ ແລະ ຄືກັນກັບວ່າສະຖານນະການຍັງບໍ່ຮ້າຍແຮງພໍ ໃນຕອນທີ່ນໍ້າຍັງຖ້ວມສູງຢູ່ນັ້ນ ພວກຊາວ ເມືອງບາງກອກຍັງຕ້ອງໄດ້ລະວັງໄພແຂ້ ທີ່ຫລຸດອອກຈາກຟາມແຂ້ທີ່ຖືກນໍ້າຖ້ວມ ແລະອອກ ມາປາກົດໃຫ້ເຫັນ ຢູ່ໃນບາງເຂດຂອງບາງກອກນັ້ນອີກ Daniel Schearf ຜູ້ສື່ຂ່າວວີໂອເອ ທີ່ບາງກອກ ໄດ້ອອກໄປຕາມລ່າແຂ້ກັບພວກເຈົ້າໜ້າທີ່ກົມປະມົງຂອງໄທ ທີ່ອອກໄປຄົ້ນຫາແຂ້ ຈໍານວນຫລາຍສິບໂຕ ໃນຄືນນຶ່ງຂອງອາທິດແລ້ວນີ້ ແລະສົ່ງລາຍງານມາ ດັ່ງບົວສະຫວັນຈະນໍາ ສະເໜີທ່ານ ພວກທີມງານຈາກກົມປະມົງຂອງໄທ ພາກັນກຽມເຄຶ່ອງອຸບປະກອນ ເພື່ອອອກໄປສໍາ ຫລວດພື້ນທີ່ ໃນຄຸ້ມນຶ່ງທີ່ຖືກນໍ້າຖ້ວມໃນເຂດຕາເວັນຕົກຂອງບາງກອກ ເຄື່ອງມືຂອງເຂົາ ເຈົ້າມີໂຮມທັງຕະຂໍ ແຫ ແລະເຄຶ່ອງຈີ້ໄຟຟ້າ ເຖິງແມ່ນລະດັບນໍ້າຖ້ວມຈະເລິກເຖິງນຶ່ງແມັດກໍຕາມ ແຕ່ກໍຍັງມີແສງໄຟ ຟ້າແລະຜູ້ຄົນຢູ່ໃນ ບ້ານເຮືອນຂອງພວກເຂົາເຈົ້າ ບາງຄົນກໍຢູ່ເພື່ອກັນບໍ່ໃຫ້ຂະໂມຍມາລັກເຄຶ່ອງເຮືອນຂອງ ຊານ ແຕ່ກໍຍັງມີຕົວບຸກລຸກ ຊະນິດອື່ນໆອີກ ໃນຂະນະທີ່ຕາເວັນກໍາລັງຕົກດິນ ນາຍກໍາທອນ ສຸອະລຸນ ຫົວໜ້າແລະ ພວກທີມງານຂອງ ລາວ ກໍກຽມອອກລ່າແຂ້ ລາວກ່າວວ່າ: ນາຍກໍາທອນ ກ່າວວ່າ ນັບຕັ້ງແຕ່ນໍ້າຖ້ວມມາ ທີມງານຂອງລາວ ຊຶ່ງມີ ສາມທີມດ້ວຍກັນ ນັ້ນ ຈັບແຂ້ໄດ້ເກືອບນຶ່ງຮ້ອຍໂຕແລ້ວ ຢູ່ນອກບາງກອກ ສ່ວນໃຫຍ່ແມ່ນຢູ່ໃກ້ພວກຟາມແຂ້ ທີ່ມັນໜີອອກມານັ້ນ ນາຍກໍາທອນກ່າວອີກວ່າ ພວກລາວຈັບແຂ້ນ້ອຍໄດ້ປະມານສິບໂຕ ແຖວເຂດຊານເມືອງ ບາງກອກແຕ່ບໍ່ເຫັນມີຢູ່ໃນຕົວເມືອງ ຈົນຄືນນີ້ແຫລະ ລາວເວົ້າວ່າ: ນາຍກໍາທອນກ່າວວ່າ ທີມງານທີ່ຖະໜົນຣາມອິນທຣານັ້ນ ພົບເຫັນແຂ້ Cayman ໂຕນຶ່ງ ຍາວປະມານແມດເຄິ່ງຫາສອງແມັດ ຊຶ່ງລາວເວົ້າວ່າບໍ່ໃຫ່ຍປານໃດ ພວກທີມງານຈະໄປຊອກຄົ້ນຫາຢູ່ຕາມແຫ່ງອື່ນໆອີກ ໃນຄືນນີ້ ບ່ອນທີ່ພວກເຂົາເຈົ້າພົບ ຮ່ອງຮອຍ ແຕ່ກໍບໍ່ເຫັນແຂ້ ແລງມື້ອື່ນນັ້ນ ພວກເຂົາເຈົ້າກໍຈະກັບຄືນໄປອີກ ພ້ອມດ້ວຍ ກັບຫ້າງແລະເຫຍື່ອໄກ່ ເພື່ອພະຍາຍາມຈັບແຂ້ຢູ່ຕາມເຂດບ້ານຢູ່ອາໃສໃຫ້ໄດ້